**NYILATKOZAT**

**Alulírott …………………….. végintézkedő jelen okirat aláírásával kijelentem, hogy ……………………….. ügyvéd (székhely: ……….., nyilvántartó kamara: ……………., KASZ-szám: ……………..) tájékoztatott végintézkedésem tekintetében az alábbiakról:**

1. Írásbeli hozzájárulást adhatok ahhoz, hogy végintézkedésem a Magyar Ügyvédi Kamara Irattárába, azon belül az elkülönülten vezetett Központi Végrendeleti Nyilvántartásba (a továbbiakban: KVNY) letéti elhelyezésre, és ez esetben fent nevezett ügyvéd intézkedjen a végintézkedés letétbe helyezéséről.
2. A KVNY-be történő letétbe helyezés történhet úgy is, hogy a végintézkedésem, illetve a végintézkedésem letétbe elhelyezésének ténye – erre vonatkozó külön írásbeli hozzájárulásom alapján – a Magyar Országos Közjegyzői Kamara által vezetett, a Végrendeletek Országos Nyilvántartásáról szóló 4/2009. (III. 6.) IRM rendelet szerinti Végrendeletek Országos Nyilvántartásába (a továbbiakban: VONY) bejegyzésre kerüljön, így a végintézkedésem a közjegyzők által közvetlenül hozzáférhető és a hagyatéki eljárás során kötelezően lehívandó legyen. Ezen hozzájárulásnak ki kell terjednie családi és utónevem, születési családi és utónevem, születési helyem és időpontja, valamint anyám születési családi és utónevének VONY-ba történő bejegyzésére is.
3. Végintézkedésem KVNY-be történő letétbe helyezése, valamint a végintézkedés KVNY-be történő letétbe helyezése tényének VONY-ba történő bejegyzése írásbeli hozzájárulással később is kérhető, ha ügyvédi ellenjegyzéssel ellátott kiegészítő nyilatkozatban egyidejűleg kijelentem, hogy korábbi végintézkedésemet ezen kiegészítő nyilatkozat kelte napján is fenntartom.
4. Végintézkedésem KVNY-be történő letétbe helyezése, valamint a végintézkedés KVNY-be történő letétbe helyezése tényének VONY-ba történő bejegyzése nem korlátozza végintézkedési szabadságom új végintézkedés tételére, a bejegyzett végintézkedés módosítására, visszavonására, megsemmisítésére, illetve a KVNY-letét megszüntetésére vonatkozóan.
5. Végintézkedésem KVNY-be történő bejegyzéséhez, valamint a végintézkedés KVNY-be történő helyezése tényének VONY-ba történő bejegyzéshez adott írásbeli hozzájárulásom teljesítéséhez szükséges az is, hogy az azokban megadott, valamint a végintézkedésben szereplő személyes adatokat közjegyzői és bírósági megkeresésre a megkeresés teljesítéséhez szükséges és elégséges mértékben továbbítsák, továbbá, hogy hozzájáruljak ahhoz, hogy a Magyar Ügyvédi Kamara, illetve a Magyar Országos Közjegyzői Kamara a KVNY-ben, illetve a VONY-ban történő nyilvántartás céljából és az ahhoz szükséges mértékben családi és utónevem, születési családi és utónevem, születési helyem és annak időpontját, valamint anyám születési családi és utónevét kezelje, nyilvántartsa.
6. A KVNY-be történő letétbe helyezésért és a VONY-ba történő bejegyzésért a Magyar Ügyvédi Kamara részére összesen 10.000,- Ft, azaz tízezer forint regisztrációs díjat kell megfizetni, amely magában foglalja mind a KVNY-be történő letétbe helyezés, mind a VONY-ba történő bejegyzés díját (tehát a VONY-ba történő letétbe helyezéshez képest a VONY-ba történő bejegyzés nem jár többletköltséggel).

**Mindezen tájékoztatásokat tudomásul véve és megértve ezúton írásban hozzájárulok ahhoz, hogy**

|  |  |
| --- | --- |
| **a) végintézkedésem a KVNY-ben letéti elhelyezésre kerüljön:** | **Igen/Nem** |
| **b) a végintézkedés letétbe helyezésének a ténye a VONY-ba bejegyzésre kerüljön:** | **Igen/Nem[[1]](#footnote-1)** |
| **c) hozzájárulok családi és utónevem, születési családi és utónevem, születési helyem és időpontja, valamint anyám születési családi és utónevének VONY-ba történő bejegyzéséhez:** | **Igen/Nem[[2]](#footnote-2)** |

**illetve hozzájárulok az ehhez kapcsolódó, a Magyar Ügyvédi Kamara, illetve a Magyar Országos Közjegyzői Kamara által történő, 5. pont szerinti adatkezeléshez.**

……………….., 20… ……… hónap … nap

**Végintézkedő neve, aláírása**

1. **A VONY-ba bejegyzéshez történő hozzájárulás érvényességi feltétele a KVNY-be történő letéti elhelyezéshez történő hozzájárulást is.** [↑](#footnote-ref-1)
2. **Az adatkezeléshez való hozzájárulás hiányában a bejegyzés nem teljesíthető.** [↑](#footnote-ref-2)